8. ΕΓΚΥΚΛΙΟΣ  ΙΚΑ Αριθ.119 της 5 Σεπτ.1951 Τροποποίησις και συμπλήρωσις υπ’ αριθ.95/51 εγκυκλίου περί των προϋποθέσεων ασφαλιστικής ικανότητος κατά τον Α.Ν.1846/51. Ι. Συνδρομή των προϋποθέσεων του άρθρ.31 και επιγενομένη συμπλήρωσις των προϋποθέσεων του άρθρ.35 Εφ’ όσον η συνδρομή των προϋποθέσεων συμφώνως προς τας ανωτέρω διατάξεις συνδέεται με την ημέραν αναγγελίας της ασφαλιστικής περιπτώσεως (υπολογισμός του δεκαπενταμήνου), είναι ενδεχόμενον ησφαλισμένος, δικαιωθείς μόνον ιατρικής περιθάλψεως (στρογγύλη σφραγίς), βραδύτερον δια της συνεχίσεως της εργασίας του και συμπληρώσεως των απαιτουμένων και δια την επιδότησιν προϋποθέσεων να δικαιούνται κατά την ημέραν της αναγγελίας της ασφαλιστικής περιπτώσεως πλήρους ασφαλιστικής ικανότητος (ορθογώνιος σφραγίς). Εφιστώμεν την προσοχήν των ασφαλιστικών οργάνων επί των ανωτέρω, ίνα εις τας εν λόγω περιπτώσεις, οσάκις δηλονότι βεβαιούται ιατρικώς ανικανότης προς εργασίαν ησφαλισμένου έχοντος μερικήν ασφαλιστικήν ικανότητα, μη αποκλείεται ούτος της επιδοτήσεως με μόνον τον λόγον, ότι το βιβλιάριον ασθενείας αυτού έχει σφραγισθή με στρογγύλην σφραγίδα. Επειδή όμως εις τας περιπτώσεις αυτάς η έρευνα της υπάρξεως και των προϋποθέσεων της επιδοτήσεως δεν είναι ευχερές να γίνεται παρά των υγειονομικών οργάνων, και όταν ακόμη ο ησφαλισμένος φέρει μεθ’ εαυτού το ασφαλιστικόν βιβλιάριόν του, προς αποφυγήν σφαλμάτων και αδικιών εις βάρος τούτου, οι ιατροί του Ιδρύματος, διαπιστώνοντες ανικανότητα προς εργασίαν του εξετασθέντος παρ’ αυτών ησφαλισμένου, όστις έχει μερικήν ασφαλιστικήν ικανότητα  (στρογγύλη σφραγίς) δέον να παραπέμπουν τούτον εις την αρμοδίαν υπηρεσίαν δια την επανεξέτασιν του δικαιώματός του της πλήρους ασφαλιστικής ικανότητος (ορθογώνιος σφραγίς). Απαραιτήτως δε οι ιατροί δέον να χορηγώσιν εις τον ενδιαφερόμενον ένδειξιν περί του χρόνου της ανικανότητός του προς εργασίαν, ήτις θα χρησιμεύη εις μεν τας περιπτώσεις, καθ’ ας θέλει χορηγηθή επίδομα, ως δικαιολογητικόν της επιδοτήσεως αντικαθισταμένην δια της κεκανονισμένης γνωματεύσεως ανικανότητος, εις δε τας λοιπάς περιπτώσεις ως στοιχείον δια την τακτοποίησιν του ησφαλισμένου έναντι του εργοδότου του δια τας ημέρας εργασίας αποχής του εκ της εργασίας. (Βλ. σχετικώς εγκυκλ.274/1949). Σελ. 226 ΙΙ. Ο υπολογισμός του 15μήνου αφορά τας ημέρας εργασίας. Εκ της διατυπώσεως του άρθρ.31 παραγρ.1 του Α.Ν.1846/51 σαφώς προκύπτει, ότι ο υπολογισμός του 15μήνου αφορά τας ημέρας εργασίας, εξ ων δεν υπολογίζονται αι πραγματοποιηθείσαι κατά το τελευταίον ημερολογιακόν τρίμηνον προ της αναγγελίας της ασθενείας ή της πιθανής ημέρας του τοκετού. Δια της διατάξεως ταύτης ο νομοθέτης ηθέλησε προφανώς την εξασφάλισιν κατά το δυνατόν του ασφαλιστικού φορέως έναντι του ησφαλισμένου εκείνου, όστις χρησιμοποιεί την εργασίαν του ως μέσον προς παροχήν, όπερ συμβαίνει, πιθανώτατα, οσάκις ο ησφαλισμένος αμέσως μετά την πραγματοποίησιν των προϋποθέσεων αναγγέλει την ανικανότητά του προς εργασίαν. Ο κίνδυνος ούτος δεν υπάρχει προκειμένου περί ημερών επιδοτήσεως. Επομένως αι ημέραι, καθ’ ας ο ησφαλισμένος έλαβεν επίδομα ανεργίας ή ασθενείας, δέον να υπολογίζωνται ανεξαρτήτως του χρόνου της αναγγελίας της ασφαλιστικής περιπτώσεως δια την παροχήν της ιατρικής περιθάλψεως εντός του αυτού ημερολογιακού έτους. ΙΙΙ. Ασφαλιστική ικανότης επί συνεχιζομένης θεραπείας Δια του άρθρ.31 παρ.3 του Α.Ν.1846/51 η ιατρική περίθαλψις παρέχεται εφ’ όσον χρόνον διαρκεί η ασθένεια, έστω και εάν εν τω μεταξύ ο ησφαλισμένος δεν πληροί τας προϋποθέσεις, αρκεί να συνέτρεχον αύται κατά την ημέραν της αναγγελίας της ασθενείας του. Εν εκάστη συγκεκριμένη περιπτώσει αρμόδιος ν’ αποφανθή περί της τοιαύτης ανάγκης συνεχίσεως της αρξαμένης θεραπείας, ως και του χρόνου της αποθεραπείας του ασθενούς, τυγχάνει προφανώς ο θεράπων αυτού ιατρός, όστις, εφ’ όσον έληξεν η ασφαλιστική ικανότης τούτου και δεν συντρέχουν αι λοιπαί προϋποθέσεις παρατάσεώς της, δέον να προβαίνη εις σχετικήν έγγραφην, συντάσσων επί του βιβλιαρίου ασθενείας και εις την σελίδα την ακολουθούσαν εκείνην, εις ην αναγράφονται αι ιατρικαί επισκέψεις και τας φάρμακα, σύντομον έκθεσιν περιλαμβάνουσαν το ονοματεπώνυμον του ασθενούς, τον αριθμόν Μητρώου ασφαλίσεώς του, την γενομένην διάγνωσιν της νόσου, την ημερομηνίαν ενάρξεως της θεραπείας και την πιθανήν διάρκειαν εισέτι ταύτης. Ο Διευθυντής του Ιατρού ή ο Προϊστάμενος της Υγειονομικής Υπηρεσίας,  λαμβάνων γνώσιν της περιπτώσεως, βάσει εκθέσεως του θεράποντος ιατρού, δέον να εγκρίνη την συνέχισιν της θεραπείας, προσδιορίζων άμα και τον χρόνον της αποθεραπείας. 15Β.Ε.α.8 Κανονισμός Ασθενείας Άπασαι αι ως άνω εγγραφαί δυνατόν ν’ αντικατασταθούν δι’ ειδικής σφραγίδος επιτιθεμένης επί της ως άνω σελίδος. Τροποποιούντες όθεν τα εν τη υπ’ αριθ.95/51 εγκυκλίω διαλαμβανόμενα προς τον σκοπόν της απλουστεύσεως της διαδικασίας, αλλά και της διασφαλίσεως του Ιδρύματος έναντι ενδεχομένων, εις τας περιπτώσεις ταύτας της παρατάσεως της ασφαλιστικής ικανότητος λόγω συνεχιζομένης θεραπείας, καταχρήσεων, εντελόμεθα τα κατωτέρω: 1.Από της ημερομηνίας εγκρίσεως παρά του Διευθυντού Ιατρείου ή του Προϊσταμένου Υγειονομικής Υπηρεσίας, της συνεχίσεως της θεραπείας ησφαλισμένου, ούτος θα παρακολουθήται παρά του γνωματεύσαντος, κατά τα ανωτέρω εκτεθέντα, θεράποντος ιατρού αυτού και αποκλειστικώς μόνον δια την καθορισθείσαν νόσον, δι’ ην δικαιούται ιατρικής περιθάλψεως μέχρι της αποθεραπείας του. 2.Η αντικατάστασις του θεράποντος ιατρού επιτρέπεται κατόπιν εγκρίσεως του Διευθυντού Ιατρείου ή του Προϊσταμένου Υγειονομικής Υπηρεσίας, όστις θέλει εγκρίνει κατά την παράτασιν του χρόνου της αποθεραπείας. 3.Παρ’ εκάστω Ιατρείω θα τηρήται αρχείον περιπτώσεων συνεχιζομένης αποθεραπείας (βιβλίον ή ατομικαί καρτέλλαι) ένθα θα καταχωρούνται αι κάτωθι ενδείξεις : α) Αύξων αριθμός εγκρίσεως της συνεχιζομένης θεραπείας, όστις θα αναγράφεται και εν τω βιβλιαρίω ασθενείας του ησφαλισμένου άνωθεν της διατυπωθείσης αντιστοίχου εγκρίσεως. β) Ονοματεπώνυμον ησφαλισμένου. γ) Αριθμός Μητρώου. δ) Διεύθυνσις κατοικίας. ε) Η πάθησις, δι’ ην συνεχίζεται η θεραπεία. ς) Το ονοματεπώνυμον του ορισθέντος θεράποντος ιατρού. ζ) Η ημερομηνία ενάρξεως θεραπείας. η) Η πιθανή ημέρα της αποθεραπείας. θ) Παρατηρήσεις. Προκειμένου περί των νοσηλευομένων εις Κλινικάς και Νοσοκομεία η έγκρισις περί συνεχίσεως της θεραπείας θα χορηγήται παρά του αρμοδίου ελεγκτού ιατρού. Η εγγραφή εις το οικείον αρχείον του Ιατρείου θα γίνεται άμα τη εξόδω του ασθενούς εκ του θεραπευτηρίου. Άπαντα τα υγειονομικά όργανα του Ιδρύματος δέον να λάβωσιν γνώσιν των ανωτέρω, ως και των εν τη παρ.3 διαλαμβανομένων, καθ’ όσον θέλουσι καταλογισθή ευθύναι εις την περίπτωσιν, καθ’ ην προκύψη παράλειψις σχετικής ενεργείας των. IV. Λήξις της συνταξιοδοτήσεως προ της  1-8-51 Τα πρόσωπα της κατηγορίας ταύτης δεν καταλαμβάνονται υπό του άρθρ.31 παρ.2 του Α.ν.1846/51 ως μη δικαιούμενα συντάξεως την 1-851 ημέραν εφαρμογής της διατάξεως ταύτης. Επειδή όμως διατηρούν το δικαίωμα της παρατάσεως της ασφαλιστικής ικανότητός των κατά τας διατάξεις του άρθρ.39 παρ.1 εδ. 3 του ν.6298 επί δεκάμηνον από της λήξεως της συνταξιοδοτήσεώς των, δέον να δεχθώμεν, ότι η τοιαύτη χορήγησις παρατάσεως επί δεκάμηνον περιορίζεται μέχρι της 311-52, ότε συμπληρούται εξάμηνον, καθ’ ο παρατείνεται η ασφαλιστική ικανότης των συνταξιούχων εκείνων, των οποίων το συνταξιοδοτικόν δικαίωμα έληξε την 1.8.51 κατά την ανωτέρω διάταξιν του Α.Ν. 1846/51. Η λύσις αύτη είναι σύμφωνος προς την θέλησιν του Νομοθέτου, όστις εθέσπισεν από 1-8-51 νέας προϋποθέσεις ασφαλιστικής ικανότητος δι’ άπαντας τους ησφαλισμένους. Διευκρινίζομεν, ότι η αρξαμένη θεραπεία θα συνεχίζεται, άνευ χρονικού περιορισμού, μέχρι αποθεραπείας και δια τα πρόσωπα ταύτα. V. Στράτευσις ησφαλισμένων Μη επαναλαμβανομένης εν τω νέω νόμω της διατάξεως του άρθρ.39 παρ.5 του ν.6298, οι ησφαλισμένοι ούτοι δεν δικαιούνται να τύχουν εκ του λόγου της στρατεύσεώς των παρατάσεως της ασφαλιστικής των ικανότητος. Η χορηγηθείσα τυχόν τοιαύτη διακόπτεται την 1.8.51. Εφ’ όσον όμως υπάρχει αναγγελία της ασθενείας των εις χρόνον, καθ’ ό είχον ασφαλιστικήν ικανότητα, ήτοι προ της ισχύος του Α.Ν.1846/51, ούτοι δικαιούνται να συνεχίσωσιν την αρξαμένην θεραπείαν κατά την κατά τ’ ανωτέρω εκτεθέντα διαδικασίαν. VI. Οι τυχόντες εφ’ άπαξ αποζημιώσεως ησφαλισμένοι Οι εν λόγω ησφαλισμένοι διατηρούσι και μετά την λήψιν της εφ’ άπαξ αποζημιώσεως το δικαίωμα να τύχουν παροχής ιατρικής περιθάλψεως δι’ όσον χρόνον συντρέχουν αι προϋποθέσεις του άρθρ.31 παρ.1 του Α.Ν.1846/51 δια την λήψιν ταύτης. Τονίζομεν ότι ούτοι δεν δύνανται να επιδοτηθώσιν, καθ’ όσον ήσκησαν το ό είχον δικαίωμα επιλογής επί των ων εδικαιούντο παροχών εις χρήμα. VII. Παράλληλος ασφάλισις δια τον Κλάδον ασθενείας και εις έτερον Ταμείον Είναι δυνατόν, οσάκις το αυτό πρόσωπον έχει συγχρόνως δύο εξηρτημένας εργασίας, να ασφαλίζεται δια τον κλάδον ασθενείας εις δύο Ασφαλιστικούς Οργανισμούς π.χ. τραπεζιτικός υπάλληλος, εργαζόμενος τας απογευματινάς ώρας και ως λογιστής ασφαλίζεται εις  Σελ. 227 Κανονισμός Ασθενείας 15Β.Ε.α.8 το κλαδικόν Ταμείον της Τραπέζης και παραλλήλως εις το Ίδρυμα. Εις τας περιπτώσεις ταύτας ο ησφαλισμένος, εφ’ όσον πληροί τας νομίμους προϋποθέσεις λήψεως παροχών κλάδων ασθενείας, δύναται να επιλέξη μεταξύ των δύο Ασφαλιστικών Οργανισμών. Η περίπτωσις της υπερασφαλίσεως δέον εκάστοτε να ερευνάται και παρά της υπηρεσίας, της μη λήψεως δηλονότι των αυτών παροχών ασθενείας παρ’ αμφοτέρων των Ασφαλιστικών Οργανισμών. VIII. Συμπλήρωσις κύκλου μελών οικογενείας δικαιουμένων παροχών. Εις τα εν σελ.4 παράγρ.2 της υπ’ αριθ.95/1951 εγκυκλίου αναφερόμενα ως δικαιούμενα παροχών ασθενείας μέλη οικογενείας και δη τους ορφανούς πατρός και μητρός εγγονούς ή αδελφούς συμφώνως προς το άρθρ.33 Α.Ν.1846/51 δέον να προστεθούν και οι ορφανοί πατρός ή μητρός εγγονοί ή αδελφοί εφ’ όσον ο επιζών γονεύς πληροί τας κατά το αυτό άρθρον προϋποθέσεις, ώστε να λογίζεται μέλος οικογενείας του αμέσως ησφαλισμένου. ΙΧ. Δικαιολογητικά εγγραφής μελών οικογενείας Κατόπιν της αδυναμίας αμέσου συγκεντρώσεως των σχετικών ληξιαρχικών πράξεων κλπ. δια την εγγραφήν των μελών οικογενείας, συνεπεία της οποίας εξεδόθη η υπ’ αριθ.106/51 εγκ. διαταγή ημών, η προσπάθεια δια την ίδρυσιν Μητρώου μελών οικογενείας αναβάλλεται και τα συγκεντρωθέντα τυχόν δικαιολογητικά θα παραμένουν εις τα Υπ/ματα ταξινομούμενα εις δεσμίδας κατ’ αύξοντα αριθμόν εις συνεχή σειράν 1, 2, 3, κλπ. αναλόγως της ημερομηνίας καταθέσεως. Δια την εξεύρεσιν των δικαιολογητικών εν περιπτώσει ανάγκης θα πρέπει να αναγράφεται επί της πινακίδος του ησφαλισμένου ο αύξων αριθμός, τον οποίον έλαβον τα δικαιολογητικά. 